ସମ୍ପ୍ରତି ଦେଶର କୋଭିଡ୍-୧୯ ସୁସ୍ଥତା ହାର ୬୪%ରୁ ଅଧିକ, ୧୬ ରାଜ୍ୟରେ ସୁସ୍ଥତା ହାର ଜାତୀୟ ସୁସ୍ଥତା ହାର ଠାରୁ ଅଧିକ | Sambad\nସମ୍ପ୍ରତି ଦେଶର କୋଭିଡ୍-୧୯ ସୁସ୍ଥତା ହାର ୬୪%ରୁ ଅଧିକ, ୧୬ ରାଜ୍ୟରେ ସୁସ୍ଥତା ହାର ଜାତୀୟ ସୁସ୍ଥତା ହାର ଠାରୁ ଅଧିକ\nନୂଆଦିଲ୍ଲୀଃ ଭାରତରେ କୋଭିଡ୍-୧୯ ରୋଗୀଙ୍କ ସୁସ୍ଥତା ହାର କ୍ରମାଗତ ବୃଦ୍ଧି ପାଉଛି ଏବଂ ଗତ ସପ୍ତାହରେ ଦିନକୁ ୩୪, ୦୦୦ରୁ ଅଧିକ ଆକ୍ରାନ୍ତ ସୁସ୍ଥ ହୋଇଥିବା କଥା ଆଜି ସ୍ବାସ୍ଥ୍ୟ ମନ୍ତ୍ରାଳୟ କହିଛି।\nସାମ୍ବାଦିକ ସମ୍ମିଳନୀରେ ସ୍ବାସ୍ଥ୍ୟ ମନ୍ତ୍ରାଳୟ ସଚିବ ରାଜେଶ ଭୂଷଣ କହିଛନ୍ତି, "ଗତ ସପ୍ତାହରେ ଦ୘ନିକ ୩୪, ୦୦୦ରୁ ଅଧିକ ସୁସ୍ଥ ହୋଇଛନ୍ତି। ଆରୋଗ୍ୟ ହାର ସକାରାତ୍ମକ ଧାରା ପ୍ରଦର୍ଶନ କରିଛି। ଏପ୍ରିଲ୍ ମାସରେ ସୁସ୍ଥତା ହାର ୭. ୮୫% ଥିବା ବେଳେ ଆଜି ୬୪. ୪%ରେ ପହଞ୍ଚିଛି।\nଜାତୀୟ ସୁସ୍ଥତା ହାର ଠାରୁ ୧୬ଟି ରାଜ୍ୟରେ ସୁସ୍ଥତା ହାର ଅଧିକ ଅଛି। ଦିଲ୍ଲୀରେ ସୁସ୍ଥତା ହାର ୮୮%, ଲଦାଖରେ ୮୦%, ହରିୟାଣାରେ ୭୮%, ଆସାମରେ ୭୬%, ତେଲେଙ୍ଗାନାରେ ୭୪%, ତାମିଲନାଡୁ ଏବଂ ଗୁଜରାଟରେ ୭୩%, ରାଜସ୍ଥାନରେ ୭୦%, ଏମ୍ପି ୬୯% ଏବଂ ଗୋଆରେ ୬୮%।\nଭୂଷଣ ଆହୁରି କହିଛନ୍ତି ଯେ, ଜୁନ୍ ୪ ତାରିଖ ବେଳକୁ ୧ ଲକ୍ଷ ଥିବା ସୁସ୍ଥତା ସଂଖ୍ୟା ଜୁନ୍ ୨୫ ତାରିଖ ବେଳକୁ ୩, ୪୭, ୯୭୮ ପହଞ୍ଚି ଜୁଲାଇ ୨୯ ତାରିଖ ସୁଦ୍ଧା ୧୦ ଲକ୍ଷ ଟପି ସାରିଛି।\nଆଜି ସୁଦ୍ଧା ସମୁଦାୟ ସୁସ୍ଥତା ସଂଖ୍ୟା ୧୦. ୨୦ରେ ପହଞ୍ଚିଛି। କେନ୍ଦ୍ର ଓ ରାଜ୍ୟମାନେ ଯାହା କିଛି ଉଦ୍ୟମ କରିଛନ୍ତି, ସବୁଗୁଡ଼ିକ ଫଳପ୍ରଦ ହୋଇଛି।\nବିପୁଳ ସଂଖ୍ୟକ ସୁସ୍ଥତା ନିମନ୍ତେ ସେ ଡାକ୍ତର ଓ ସ୍ବାସ୍ଥ୍ୟକର୍ମୀମାନଙ୍କୁ ପ୍ରଶଂସା କରିଛନ୍ତି। ସେ କହିଛନ୍ତି, ଦେଶରେ କୋଭିଡ୍-୧୯ରୁ ୧ ନିୟୁତରୁ ଅଧିକ ଲୋକ ଆରୋଗ୍ୟ ହୋଇଛନ୍ତି। ଆମ ଡାକ୍ତର, ନର୍ସ ଏବଂ କ୍ଷେତ୍ରବିଶେଷର କର୍ମୀମାନଙ୍କ ନିଃସ୍ବାର୍ଥ କାର୍ଯ୍ୟ ଓ ଉତ୍ସର୍ଗୀକୃତ ସେବା ପାଇଁ ଏତେ ସଂଖ୍ୟକ ଆକ୍ରାନ୍ତ ସୁସ୍ଥ ହୋଇଛନ୍ତି।\nସେ ଆହୁରି ମଧ୍ୟ କହିଛନ୍ତି ଯେ, ଦେଶରେ କୋଭିଡ୍-୧୯ ଜନିତ କେସ୍ ଫାଟାଲିଟି ରେଟ୍ ମଧ୍ୟ ହ୍ରାସ ପାଇଛି। ଜୁନ୍ରେ ସିଏଫ୍ଆର୍ ୩. ୩୩%ରେ ଥିବାବେଳେ। ଆଜି ତାହା ୨. ୨୧% ସେ କହିଛନ୍ତି।\nସୁଶାନ୍ତଙ୍କ ଆକାଉଣ୍ଟରୁ ପ୍ରେମିକା ରେହା ଚକ୍ରବର୍ତ୍ତୀ ଉଠାଇ ଥିବା ୧୫ କୋଟି ଟଙ୍କା ନେଇ ତଦନ୍ତ କରିବ ଇଡି\nଚାଷ କାମରେ ନିମଗ୍ନ ମହିଳା । (ଫଟୋଃ ମନୋଜ ବିଶ୍ୱାଳ, ବାଲେଶ୍ୱର)
